ચૂંટણી પંચે ચૂંટણીનો કાર્યક્રમ જે તે રાજ્યની સ્કૂલોમાં લેવાતી પરીક્ષાને ધ્યાનમાં લઈ જાહેર કરવાનું આયોજન કર્યું હોવાથી ચૂંટણી પંચે જે તે રાજ્યના શિક્ષણ વિભાગને પરીક્ષા જાહેર કરતાં તેનો સંપર્ક કરવા જણાવ્યું છે. ચૂંટણી પંચના જણાવ્યા અનુસાર ઉત્તર પ્રદેશ,ઉત્તરાખંડ, પંજાબ, ગોવા, મણિપુરમાંથી માત્ર ગોવા અને મણિપુરમાં જ એક જ તબકકામાં ચૂંટણી થશે. જ્યારે પંજાબ અને ઉત્તરાખંડમાં એકથી બે તબકકામાં ચૂંટણી થશે. જ્યારે ઉત્તર પ્રદેશમાં છ થી સાત તબકકામાં ચૂંટણી યોજવા આયોજન થયું છે. જેને હાલ આખરી ઓપ આપવામાં ‍આવી રહ્યો છે. ચૂંટણી પંચે શાળાઓની પરીક્ષા, તહેવાર અને ખેતી પાકની કાપણી જેવી બાબતોને ધ્યાનમાં લઈને આ વખતે ચૂંટણી ફ્રેબ્રુઆરીમાં જ યોજવામાં આવે તેવું આયોજન કર્યુ છે. ઉત્તરપ્રદેશ સિવાયનાં બાકીનાં ચાર રાજ્યોની વિધાનસભાનો કાર્યકાળ માર્ચ એપ્રિલમાં પૂરો થઈ રહ્યો છે જ્યારે યુપી વિધાનસભાનો કાર્યકાળ જુલાઈમાં પુરો થશે.